
R E F E R A T   D E   A P R O B A R E
[bookmark: _Hlk167797076]privind implementarea proiectului „AMENAJARE SPATII DE JOACĂ, 
SPORT ȘI RECREERE ÎN MUNICIPIUL BRAD”
  


[bookmark: _Hlk151045359][bookmark: _Hlk152595907]Începând cu anul 2023, Municipiul Brad s-a alăturat Asociației Intercomunitare „Țara Zarandului” LEADER GAL, cu sediul în comuna Crișcior, str. Monumentului nr. 18, județul Hunedoara, în baza Acordului de parteneriat aprobat prin Hotărârea Consiliului Local nr. 114/2023.
În urma aprobării Strategiei de dezvoltare „Țara Zarandului” pentru perioada de programare 2023–2027, precum și ca urmare a identificării unor surse de finanțare destinate derulării unor proiecte de interes local, Municipiul Brad a inițiat demersurile necesare pentru obținerea unei finanțări nerambursabile în vederea realizării proiectului „AMENAJARE SPAȚII DE JOACĂ, SPORT ȘI RECREERE ÎN MUNICIPIUL BRAD”.
Proiectul are ca obiectiv reabilitarea și modernizarea locului de joacă situat în Parcul Central din municipiul Brad și presupune amenajarea suprafeței acestuia, dotarea cu echipamente de joacă și mobilier urban, precum și realizarea iluminatului public. 
Totodată, se vor executa lucrări de împrejmuire a terenului, prin montarea unor panouri din scânduri de lemn de 2 cm grosime, tratate și vopsite, fixate pe o structură din profile metalice vopsite electrostatic. 
De asemenea, vor fi realizate lucrări de protecție a arborilor existenți în zona de intervenție, prin montarea de grătare metalice la baza trunchiurilor.
Valoarea totală a proiectului este de 399.968,13 lei, la care se adaugă T.V.A. în valoare de 83.497,67 lei, rezultând o valoare totală de 78.733 euro + T.V.A., calculată la cursul de 5,08 lei/euro. Din această sumă, valoarea de 65.000 euro va fi asigurată din Fondul European Agricol pentru Dezvoltare Rurală (FEADR), prin intervenția LS04 – Mediu și climă.
Cheltuielile aferente proiectului se prevăd în bugetul local al Municipiului Brad pentru perioada de realizare a investiției, în cazul obținerii finanțării prin PNS 2023 - 2027.
Totodată, Municipiul Brad se obligă să asigure din bugetul local sumele necesare acoperirii cheltuielilor de mentenanță a investiției pe o perioadă de minimum 3 ani (fără construcții - montaj ) / 5 ani (cu construcții - montaj) de la data efectuării ultimei plăți în cadrul proiectului și se angajează că investiția propusă prin proiect nu va fi generatoare de venituri.

Potrivit Ghidului solicitantului, unul dintre documentele obligatorii pentru depunerea proiectului este hotărârea consiliului local privind implementarea proiectului de către unitatea administrativ-teritorială solicitantă, conform Anexei nr. 5 – Model-cadru de hotărâre a consiliului local privind implementarea proiectului.
În contextul celor de mai sus, am inițiat prezentul  proiect de hotărâre prin care am propus implementarea proiectului „AMENAJARE SPATII DE JOACĂ, SPORT ȘI RECREERE ÎN MUNICIPIUL BRAD” și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin. (1) și (2) din Constituția României, republicată, ale art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, ale art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările și completările ulterioare, ale Ghidului Solicitantului privind Intervenția Mediu și Climă, L804, ale Hotărârii nr. 1570/2022 privind stabilirea cadrului general de implementare a intervențiilor specifice dezvoltării rurale cuprinse în Planul Strategic PAC 2023-2027, ale Legea nr. 273/2006 privind finanțele publice locale, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

